
Ferice de cine îngrijeşte de cel sărac, a spus cândva omul acela care era după inima 
lui Dumnezeu. Căci omul cel milostiv va avea parte de milă. 


Cel care se îndură de alţii va vedea veşnic Faţa plină de îndurare a lui Dumnezeu. 
Şi cine udă pe altul va fi udat şi el, fiindcă Dumnezeu Se poartă cu fiecare om 
după cum este inima lui. Cu cel bun, Tu eşti bun, Doamne. Cu cel drept Te porţi 
după dreptate. Iar cu cel nelegiuit Te porţi după nelegiuirea lui. Cât vom trăi pe 
lume, să nu uităm aceste adevăruri! 


La Naşterea Domnului nostru lisus Hristos au venit să-L vadă şi să I se închine, 
din Ţările îndepărtate ale Răsăritului, trei magi credincioşi. Tot drumul lor, cei 
trei magi credincioşi au fost călăuziţi de o stea strălucitoare şi minunată, care a 
mers pe cer înaintea lor, până când au ajuns la peştera ce era acolo şi la grajdul 
în ieslea căruia era Pruncul lisus cu Măicuţa Lui cea sfântă. Când au ajuns 
acolo, bunii şi credincioşii magi I s-au închinat ca unui Dumnezeu şi l-au adus 


daruri. Unul aur, ca unui Împărat. Altul smirnă, ca unui Stăpân. Altul tămâie, 
ca unui Arhiereu. Căci aşa era Domnul lisus şi aşa le spunea lor Duhul Sfânt... 


Toate acestea sunt scrise de mult; le ştie oricine. Dar mai este ceva care nu ştie 
oricine. Şi iată ce: 


Se spune că atunci când au pornit din Ţările Răsăritului îndepărtat, ca să vină la 
Ierusalim şi la Betleem să-L caute şi să-L afle pe Domnul lisus, magii nu erau 
trei, ci erau patru. 


dintre ei. De aceea el venea cu mai multe cămile încărcate cu tot felul de daruri 
scumpe, ca să-l aducă Pruncului lisus: hrană, îmbrăcăminte, Smirnă, tămâie şi 
aur mai mult... Cu mult mai mult decât toţi ceilalţi trei soţi ai lui împreună. 


Dar, trecând prin multe locuri în drumul său, el a văzut multă sărăcie, multă 
suferinţă, multă mizerie, lacrimi şi durere printre oameni. 


Ici o văduvă bolnavă cu copii mici. Colo nişte bătrâni singuri şi amărâţi. Dincolo 
0 familie grea, lovită de nenorociri. Mai departe feluriţi oameni chinuiţi care 
plângeau şi sufereau în atâtea chipuri... 


Și milostivul mag Artaban văzând toate acestea şi neputând trece nepăsător pe 
lângă lacrimile şi suferinţele bieţilor oameni, de fiecare dată oprea cămilele lui 
şi, deschizându-şi punga sau dezlegându-şi sacul, lăsa fiecărui nevoiaş câte un 
mic ajutor din bogatele sale daruri pregătite pentru Hristos. 


La început, când sacii şi pungile lui erau pline, nu se prea cunoştea de unde lua 
şi împărțea. Dar drumul fiind lung, iar numărul celor lipsiţi şi suferinzi tot mai 
mare, pungile şi sacii lui Artaban au început să se golească rând pe rând. 


Când nu mai rămânea decât puţin, el îi dădea săracului şi punga. 
Când nu mai era decât pe fundul sacului, îi lăsa şi sacul. 
Când nu-i mai rămânea ce să ducă, dăruia şi cămila. 


Astfel nici nu ajunsese încă la hotarele Ţării Sfinte când Artaban nu mai avea 
nimic, nici bani, nici Saci, nici cămile. Dăruise totul săracilor, rămânându-i doar 


merindea lui de drum. 


In seara aceea, oprindu-se în loc, Artaban zise celorlalţi: 


Fraţii mei, zise el mai departe cu ochii scăldaţi în lacrimi, poate am făcut bine, 
poate am făcut rău, Singur Dumnezeu ştie, dar inima mea n-a putut face altfel. 
Acum eu vă rog Să mergeţi fără mine mai departe; eu mă voi întoarce pe jos, 
către casă. 


Vă rog să-I spuneţi Domnului şi Împăratului nostru Hristos şi din partea mea 
supunere, dragoste şi credincioşie. Căci din dragoste şi credincioşie faţă de EI 
am plecat eu de unde am plecat şi am făcut ce am făcut. 


Apoi, îmbrăţişându-i cu dragoste pe cei trei fraţi ai lui, Artaban i-a sărutat şi, cu 
multe lacrimi în ochi, le-a urat drum bun, zicând: 
— Mergeţi în pace, Scumpii mei fraţi! 


La rândul lor, cei trei fraţi ai lui, îmbrăţişându-l cu o sărutare sfântă, l-au lăsat, 
spunându-i: 
— Rămâi în pace, Scump frate! Vom face cum ai spus. 


Apoi, ştergându-şi şi ei lacrimile, au pornit, îndreptându-se spre Ierusalim, 
călăuziţi de Steaua Domnului, care mergea înaintea lor. 


Artaban s-a oprit în drum acolo unde s-a despărţit de ei şi i-a petrecut cu ochii 
pe soţii săi până când nu i-a mai văzut. 


O clipă i s-a părut atunci că steaua minunată care îl călăuzise şi pe el până aici 
atâtea nopți şi zile, s-a oprit în loc, tremurând şi strălucind puternic şi voios spre 
el, ca un semn iubitor de salut frăţesc. 


Apoi şi-a urmat şi ea drumul mai departe, călăuzind pe cei trei magi spre Ţinta 
lor. 


Artaban, obosit şi întristat, s-a aşezat jos la adăpostul unui măslin. S-a învelit în 
mantaua Sa, şi-a pus sacul cu merinde sub cap şi a adormit acolo în câmp, căci 
era noapte. 


In clipa aceea inima lui se umplu de o lumină şi de o bucurie cerească şi 
sculându-se îndată, acolo în câmp, sub cerul înstelat, Artaban începu să-L 
slăvească pe Dumnezeu, să-L laude şi să se roage cu glas tare, zicând: 


Slavă, laudă şi mărire veşnică Ţie, lisus Hristos, Marele nostru Dumnezeu şi 
Mântuitor Atotputernic, Împăratul meu! 


Îți mulțumesc din tot sufletul meu pentru mila cea nespus de mare pe care Ţi-ai 
arătat-o faţă de mine, robul Tău. Şi că m-ai învrednicit pe mine, nevrednicul, să 
văd Faţa Ta cea dumnezeiască, să aud glasul Tău cel fericit şi să primesc 
binecuvântarea Ta cea nespus de mare. 


Ce sunt eu, Doamne, şi ce sunt slabele şi puţinele mele daruri împărţite atâtor de 
puțini! Și ce merit atât de mare am eu, Doamne, în toate acestea, când tot ce am 
avut era numai de la Tine? Căci Tu, Doamne, numai Tu mi-ai dat ceea ce am 
putut împărţi şi eu celor mai lipsiţi decât mine. Chiar viaţa mea, Doamne, ea 
însăşi este numai darul Tău. 


De aceea numai Ţie Ţi se cuvine pentru toate întreagă Slava, cinstea şi 
mulțumirea. 


Dar Te rog, Doamne, cât voi mai trăi pe acest pământ, să mă ajuţi să Te pot iubi 
şi mai mult şi să pot face în numele Tău tot mai mult bine semenilor mei. Ca în 
felul acesta să pot face voia Ta cea sfântă şi să pot face bucurie Inimii Tale, 
Doamne lisuse. 


Ca mulțumire pentru dragostea, mila şi bunătatea Ta ce le-ai arătat-o faţă de 
mine. 


Slavă veşnică Marelui Tău Nume Minunat şi slavă Împărăției Tale veşnice, 
Domnul şi Împăratul meu. Amin. 

Întorcând apoi prin toate satele şi cetăţile pe unde trecea, al patrulea mag 
mărturisea cu putere şi cu bucurie pe Hristos, Mântuitorul şi Împăratul Veşnic. 


In ochii Lui strălucea o lumină atât de fericită şi de cerească, iar în cuvintele lui era 
atâta credinţă şi putere, încât toţi cei care îl vedeau şi auzeau erau încredinţaţi că el 
a văzut pe Dumnezeu şi că tot ce spune este adevărat. 


Astfel a făcut el la întoarcere şi mai mult bine oamenilor, întorcându-i la 
Dumnezeu şi făcându-i să afle pacea şi mântuirea Lui cea veşnică, lăsând în urma 
lui mai multă fericire şi bucurie decât înainte. Cu atât mai multă cu cât darurile 
duhovniceşti sunt nespus mai scumpe decât cele trupeşti. 


Căci cele trupeşti sunt trecătoare, pe când cele sufleteşti sunt veşnice. 


Când mântuieşti trupul omului îi faci un bine vremelnic, dar când îl ajuţi la 
mântuirea sufletului, îi faci un bine de mii de ori mai mare. 


(Traian Dorz, din vol. «Leagănul de aur») 


